ร้านโปรดของเรากลายเป็นบุฟเฟ่ต์ไปซะแล้ว! แต่ก่อนเป็นซูชิอย่างพรีเมียม วัตถุดิบเลิศ ทุกอย่างดีงามไปหมด แต่ไม่ค่อยมีคนเข้ามั้งเลยเปลี่ยนเป็นบุฟเฟต์ไปซะงั้น แล้วไม่มีให้เลือกด้วยว่าจะกินแบบ ala-carte หรือบุฟ คือทำแต่บุฟอย่างเดียวเลย ราคาหัวละ 499++ บาท

เมนูก็เยอะพอสมควร พวกมากิซิกเนเจอร์ก็ยังมี แต่เหมือนจะเลิกนำเข้าปลาอย่างอื่นแล้ว มีแต่แซลมอนกับซาบะเองค่ะในบุฟ ที่มีน่าสนใจก็เป็น Temaki กับซูชิไข่ปลาบิน สำหรับแซลมอนที่ควรจะเป็นจุดเด่นของร้านตอนนี้ ก็คุณภาพเหมือนร้านบุฟทั่วไปอะ แนะนำว่าเลือกแบบราดซอสมาอร่อยดี 

ส่วนพวกเมนู in the kitchen อย่างราเม็งต้มยำอะไรเทือกนี้ก็เลิกทำแล้วเหลือแต่พวกปลาย่าง

ปลาคุณภาพด้อยลง ไม่ได้สดว้าวเหมือนเดิมแล้ว คือยังกินได้อยู่นะ ไม่ใช่ว่ามันแย่ขนาดนั้นแต่เราประทับใจกับการเป็นร้านพรีเมียมตอนแรกมากๆ เลยทำเราผิดหวัง เพราะแทบจะฝากท้องไว้ร้านนี้เลยเวลาอยากกินซูชิดีๆ แบบไม่ไกลบ้าน เสียใจอะ

ก็ถ้าใครเป็นสายบุฟเฟ่ต์ก็ลองมากันก็ได้แหละ เค้าก็ยังใช้ได้อยู่ มากิงี้อร่อยเลยค่ะ แต่เราคงไม่ไปแล้วล่ะ บอกอีกรอบว่าเสียใจมาก